Susan Sarandon

Susan Sarandon (født Susan Abigail Tomalin 4. oktober 1946 i New York) er en amerikansk skuespiller. Hun har en stjerne på Hollywood Walk of Fame og vant Oscar for beste kvinnelige hovedrolle for rolleskildringen i filmen Dead Man Walking fra 1995.Sarandon har blant annet hatt rollen som Louise i filmen Thelma & Louise fra 1991. Hun ble nominert til en Oscar for rollen i filmen for beste kvinnelige hovedrolle, og det samme ble Geena Davis for samme film. Ingen av dem vant. Sarandon ble også nominert til Oscar for rollene i Atlantic City (1980), Lorenzos olje (1992) og Klienten (1994).
I 1964 inngikk Sarandon et forhold med skuespiller Chris Sarandon, mens de gikk på college, og paret giftet seg den 16. september 1967. De tok ut seperasjon i 1978. På midten av 1980-tallet, innledet Sarandon et forhold med den italienske filmskaperen Franco Amurri, som hun fikk en datter med den 15. mars 1985. Fra 1988 til 2009 var Sarandon i et forhold med skuespiller Tim Robbins, som hun møtte mens de drev innspilling av filmen Bull Durham. De har to sønner, Jack Henry (født i 1989) og Miles Guthrie (født i 1992). I 2006 reiste Sarandon og ti av hennes slektninger (inkludert hennes daværende partner Tim Robbins og deres sønn Miles) til Wales for å drive slektsforskning og spore familien hennes.
I 1995 var Sarandon en av mange skuespillere, regissører og forfattere fra Hollywood som ble intervjuet til dokumentarfilmen Celluloid Closet, som undersøkte hvordan Hollywood-filmer har tatt for seg homofili. I 1999 ble Sarandon utnevnt til frivillig ambassadør for UNICEF. I 2006 var Sarandon en av åtte kvinner som fikk bære det olympiske flagget under åpningsseremonien for de olympiske vinterlekene som ble avholdt i Torino, Italia. I 2010 ble Sarandon innsatt i New Jersey Hall of Fame. Den 27. september 2011, talte Sarandon til de oppmøtte under en protest arrangert av Occupy Wall Street i New York City. 


== Filmografi (utvalg) ==
1975 – The Rocky Horror Picture Show
1980 – Atlantic City
1991 – Thelma & Louise
1992 – Lorenzos olje
1994 – Klienten
1994 – Små kvinner
1995 – Dead Man Walking
1995 – Simpsons (TV-serie)
1998 – Side ved side
2001 – Venner for livet (TV-serie)
2007 – Eventyr i New York
2009 – Alle mine kjære
2017 – Feud: Bette and Joan (TV-serie)


== Referanser ==


== Eksterne lenker ==

(en) Susan Sarandon – kategori av bilder, video eller lyd på Commons 
(en) Susan Sarandon – galleri av bilder, video eller lyd på Commons 
(en) Susan Sarandon på Internet Movie Database 
(no) Susan Sarandon hos Filmfront 
(sv) Susan Sarandon i Svensk Filmdatabas 
(da) Susan Sarandon på Filmdatabasen 
(da) Susan Sarandon på Scope 
(fr) Susan Sarandon på Allociné 
(en) Susan Sarandon på AllMovie 
(en) Susan Sarandon hos Rotten Tomatoes 
(en) Susan Sarandon hos TV Guide 
(en) Susan Sarandon hos The Movie Database 
(en) Susan Sarandon på Apple Music 
(en) Susan Sarandon på Discogs 
(en) Susan Sarandon på MusicBrainz 
(en) Susan Sarandon på Spotify 
(en) Susan Sarandon på Songkick 
(en) Susan Sarandon på Last.fm 
(en) Susan Sarandon på Genius — sangtekster 
(en) Susan Sarandon på AllMusic 
(en) Susan Sarandon på Twitter 
(en) Susan Sarandon på Facebook 
(en) Susan Sarandon på Instagram 
(en) Susan Sarandon på Internet Off-Broadway Database